Julia Lermontova

**Julia Vsevolodovna Lermontova**: Юлия Всеволодовна Лермонтова (San Petersburgo, 1847ko urtarrilaren 2agreg./1946ko abenduaren 21ajul. - Mosku, 1919ko abenduaren 16a) kimikari errusiarra  izan zen. Kimikako lehen doktore errusiarra bezala ezagutzen da. Heidelbergeko Unibertsitatean eta Berlingo Unibertsitatean ikasi zuen, 1874an Göttingengo Unibertsitatean doktoretza jaso aurretik. Errusiar Kimika Elkartean sartu zen 1875ean.

## Biografia 
### Bizitzako lehen urteak 
Julia Vsevolodovna Lermontova 1847ko urtarrilaren 2an jaio zen San Petersburgon, Errusian. Jelizaveta Andreievna Kossikovskaia eta Vsevolod Nikolaievitx Lermontov jeneralaren (Mikhail Lérmontov errusiar poetaren hirugarren lehengusua) alaba zen, Lermontov familia aristokratikokoa.

Bere gaztaroko zatirik handienean Moskun bizi izan zen, bere aita Moskuko Kadeteen Kidegoaren arduraduna baitzen. Bere gurasoak Moskuko inteligentsiako kideak zirenez, bere seme-alaben heziketa lehentasun handia zen. Ondorioz, tutore pribatuekin ikasi zuen.

Bunsenen laborategian ikertu zituen platinozko konposatuak.

### Ikerketa 
Hezkuntza amaitu ondoren, Errusiara itzuli zen eta Moskuko Unibertsitateko Vladimir Markóvnikov-en laborategian hasi zen lanean. Ondoren, Aleksandr Bútlerov-en eskutik San Petersburgera joateko gonbita jaso zuen. Han ikertu zuen azido 2-metil-2-butenoikoa.

1877an, aita hil ondoren, Moskura joan zen bizitzera familiarekin, eta Markobnikoven laborategian hasi zen lanean, petrolioaren ikerketan. Ikerketa arlo honetan lan egin zuen lehen emakumea izan zen. Gainera, petrolioaren destilazio jarraiturako gailu bat garatu zuen, baina gailua ezin izan zen eskala industrial batera egokitu.

Errusiako Elkarte Fisiko-Kimikoaren 1878ko urtarrileko konferentzian, A. P. Eltekovek, CnH2n formulako hidrokarburoak sintetizatzeko metodo berri bati buruz informatu zuen, non Butlerovek, esperimentu hauetako asko, aurretik Juliak eginak zirela ikusi zuen. Ikerketa hori geroago baliotsua bihurtu zen hidrokarburoen sintesia sakonago aztertu zenean, ekoizpen industrialerako eta motorretarako erregai mota batzuetarako. Prozesu hau geroago ezagutu zen Butlerov – Eltekov – Lermontova erreakzioa bezala.
thumb|Boutlerov-Eltekov-Lermontova erreakzioa hidrokarburoei adarrak gehitzea ahalbidetzen duen kimika organikoko erreakzioa da.
### Ikerketaren ondorengo bizitza 
Bere familiaren ondarea Zvenigorodeko ujezdeko Semenkovo herrian jaso zuenez gero, hantxe bizi zen udako hilabeteetan, eta han finkatu zuen bizilekua kimika bertan behera uztearekin batera.

Han garatu zuen nekazaritza-zientziekiko interesa, Errusian eta Ukrainan saldu ziren gaztak garatuz.

1889ko udaberrian, oso larri gaixotu zen pneumonia bikoitzak jota, eta udazken horretan Stockholmera joan zen Sofia Kovalevskaia bisitatzera.

1890ean, Kovalevskaia San Petersburgora joan zen bere alaba Sofiarekin (Fufa), non Lermontova haiekin bildu eta Fufa jaso zuen Kovaeévskaia 1891n hil aurretik.

1917an, Urriko iraultzaren ondoren, jabetza nazionalizatzen saiatu ziren Semenkovon, baina, Anatoli Lunatxarski Hezkuntza Ministroaren esku-hartzearen bidez, jabetza mantentzen utzi zioten.

Julia Lérmontova 1919an hil zen garuneko odoljario baten ondorioz.

Inoiz ezkondu ez zenez, Sofia (Fufa) Kovalevskaiak (bere alabaordea) jabetza osoa heredatu zuen.

## Argitalpenak 
Lermontoff, J. eta Moskan (1872), *Ueber die Zusammensetzung des Diphenins*. *Ber. Dtsch. Chem. Ges.*, 5: 231–236. doi: 10.1002/cber.1872005017

## Erreferentziak 
## Bibliografia 
* Nye, Mary Jo (2003). *The Cambridge History of Science: Volume 5, the Modern Physical and Mathematical Sciences.* 59. or. ISBN 9780521571999.

* Apotheker, Jan; Sarkadi, Livia Simon (2011-04-27). *European Women in Chemistry*. 58. or. ISBN 9783527636464.

* Roussanova, Elena (2003). "Julia Lermontowa - die erste promovierte Chemikerin". *Nachrichten aus der Chemie* (in German). **51** (12): 1296-1297. doi: 10.1002/nadc.20030511239.

* STEINBERG C. J.Julia Vsevolodovna Lermontova (1846-1919) in A. S. Chemistry. International Congress of the History of Science. 16th. Prozedurak. A Scientific Sections (1981) 202 or.

## Kanpo estekak 
* Timeline of women in science